CELEX: 62012CA0181
Language: fi
Date: 2013-10-17 00:00:00
Title: Asia C-181/12: Unionin tuomioistuimen tuomio (kolmas jaosto) 17.10.2013 (Finanzgericht Düsseldorfin (Saksa) esittämä ennakkoratkaisupyyntö) — Yvon Welte v. Finanzamt Velbert (Pääomien vapaa liikkuvuus — EY 56–EY 58 artikla — Perintöverot — Tilanne, jossa perinnönjättäjä ja perillinen ovat kolmannessa maassa asuvia henkilöitä — Jäämistö — Jäsenvaltiossa sijaitseva kiinteä omaisuus — Oikeus veron perusteesta tehtävään vähennykseen — Maassa asuvien henkilöiden ja ulkomailla asuvien henkilöiden erilainen kohtelu)

14.12.2013   
            
            
               FI
            
            
               Euroopan unionin virallinen lehti
            
            
               C 367/11
            
         Unionin tuomioistuimen tuomio (kolmas jaosto) 17.10.2013 (Finanzgericht Düsseldorfin (Saksa) esittämä ennakkoratkaisupyyntö) — Yvon Welte v. Finanzamt Velbert
   (Asia C-181/12) (1)
   
   (Pääomien vapaa liikkuvuus - EY 56–EY 58 artikla - Perintöverot - Tilanne, jossa perinnönjättäjä ja perillinen ovat kolmannessa maassa asuvia henkilöitä - Jäämistö - Jäsenvaltiossa sijaitseva kiinteä omaisuus - Oikeus veron perusteesta tehtävään vähennykseen - Maassa asuvien henkilöiden ja ulkomailla asuvien henkilöiden erilainen kohtelu)
   2013/C 367/18
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht Düsseldorf
   
      Pääasian asianosaiset
   
   
      Kantaja: Yvon Welte
   
      Vastaaja: Finanzamt Velbert
   
      Oikeudenkäynnin kohde
   
   Ennakkoratkaisupyyntö — Finanzgericht Düsseldorf — SEUT 63 ja SEUT 65 artiklan tulkinta — Jäsenvaltion perintöverolainsäädäntö, jossa säädetään kiinteistön arvon verosta vapaaksi osuudeksi 2 000 euroa, jos perinnönjättäjä ja perillinen ovat kolmannessa maassa asuvia henkilöitä, mutta 500 000 euroa, jos perinnönjättäjä tai perillinen ovat kyseisessä valtiossa asuvia henkilöitä
   
      Tuomiolauselma
   
   EY 56 ja EY 58 artiklaa on tulkittava siten, että ne ovat esteenä sellaiselle perintöveron laskemista koskevalle jäsenvaltion lainsäädännölle, jossa säädetään, että kyseisen jäsenvaltion alueella sijaitsevan kiinteistön perimisen yhteydessä veron perusteesta tehtävä vähennys on silloin, kun — kuten pääasian olosuhteissa — perinnönjättäjä ja perinnönsaaja asuivat kuolinhetkellä Sveitsin valaliiton kaltaisessa kolmannessa maassa, pienempi kuin vähennys, jota olisi sovellettu, jos ainakin toinen heistä olisi tuolloin asunut edellä mainitussa jäsenvaltiossa.
   
      (1)  EUVL C 174, 16.6.2012.